
Ministru kabineta rīkojums Nr. 287
Rīgā 2022. gada 26. aprīlī (prot. Nr. 23 5. §)
Par valstij dividendēs izmaksājamo valsts akciju sabiedrības "Latvijas Pasts" peļņas daļu par 2020. gadu
· 1. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.1.3. un 9.1.4. apakšpunktu noteikt, ka valsts akciju sabiedrība "Latvijas Pasts" (vienotais reģistrācijas Nr. 40003052790) nemaksā dividendes (2 397 870,08 euro) no peļņas par 2020. gadu.
· 2. Satiksmes ministrijai kā valsts akciju sabiedrības "Latvijas Pasts" kapitāla daļu turētājai nodrošināt, ka finanšu līdzekļi 2 397 870,08 euro apmērā saskaņā ar Pasta likuma 27. panta otro daļu tiek izlietoti pasta infrastruktūras (investīciju programmu: a) pasta termināļu tīkla attīstība; b) maršrutu optimizācijas rīka ieviešana; c) Rīgas Šķirošanas kompleksa attīstība; d) IT nodrošinājuma un infrastruktūras attīstība) pilnveidošanai atbilstoši pasta tirgus attīstības tendencēm, ieskaitot tos rezervēs.

	Ministru prezidents
	(paraksts*)
	A. K. Kariņš

	Satiksmes ministrs
	(paraksts**)
	T. Linkaits


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

